**ΕΝΟΤΗΤΑ 17**

**ΤΟ ΚΑΛΟΚΑΙΡΙ**

**ΜΑΘΗΜΑ 1**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Προδημοτική  **Ενότητα:** Καλοκαίρι  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:   * Να απαντούν μονολεκτικά ή με μικρές αυτοματοποιημένες φράσεις σε απλές ερωτήσεις για γνωστά θέματα (π.χ. όνομα, χρώματα, αριθμοί, ζώα κτλ.) * Να ανταποκρίνονται σε απλές οδηγίες * Να κατανοούν το νόημα απλών τραγουδιών τα οποία συνοδεύονται με εποπτικά μέσα και κινήσεις * Να τραγουδούν τραγούδια και ρυθμικά ποιηματάκια στην ελληνική γλώσσα.   Δείκτες επάρκειας:   * καλοκαίρι, ήλιος, ζέστη, θάλασσα, πάρκο * Τραγούδι το καλοκαίρι ήρθε ξανά <https://www.youtube.com/watch?v=gAx0SmButMo>   Επαναφερόμενο λεξιλόγιο:   * Μέρες εβδομάδας, δασκάλα, σχολείο, θρανίο, παγωτό, γεια, μου αρέσει. * Λεξιλόγιο τάξης | | | |
| **Εισαγωγή (15 λεπτά):**  Επαναφορά των ρουτινών της τάξης:  - Χαιρετισμοί (Καλησπέρα), Τι κάνετε;  **Τραγούδι:**  *«Ήρθα πάλι στο σχολείο,*  *ήρθα πάλι στο σχολείο το ελληνικό παιδιά.*  *Ήρθα πάλι στο σχολείο, για να παίξω*  *και να μάθω να μιλάω ελληνικά».*  - Τι μέρα είναι σήμερα;  - Ρουτίνα παρουσιολογίου  -Ρουτίνα ημερολογίου | * Παρουσιολόγιο   Κάθονται κυκλικά στην ολομέλεια.  ***\*Η οργάνωση χώρου, καθώς και όλες οι δραστηριότητες θα πρέπει να προσαρμοστούν, με βάση τα μέτρα πρόληψης του COVID-19, που εφαρμόζονται στο κάθε σχολείο.\**** |  | **Ε** |
| **Αφόρμηση - Προσανατολισμός - Πρόκληση ενδιαφέροντος και περιέργειας (15 λεπτά):**  Κατά τη διάρκεια της ρουτίνας ημερολογίου, ο/η εκπαιδευτικός απομονώνει την εικόνα που έχει για το καλοκαίρι.  Βάζει στην πινακίδα την εικόνα του καλοκαιριού και λέει με ενθουσιασμό «Το καλοκαίρι ήρθε ξανά!».  Ρωτά τα παιδιά τι καιρό έχει το καλοκαίρι. Αν τα παιδιά δυσκολεύονται χρησιμοποιεί τις εικόνες του καιρού. Βάζει μια κάθε φορά και ρωτά: Μήπως έχει χιόνι; Μήπως έχει βροχή; Μήπως έχει αέρα; Μήπως έχει ήλιο;  Τα παιδιά απαντούν και ο/η εκπαιδευτικός συμπληρώνει:  «Έχει ήλιο και κάνει ζέστη (μπορεί να χρησιμοποιηθεί είτε εικόνα είτε γλώσσα του σώματος για να προβληθεί η ζέστη). | * Εικόνα για το καλοκαίρι * Εικόνες ήλιου, βροχής, χιονιού, δυνατού αέρα.   Οι μαθητές κάθονται κυκλικά στην ολομέλεια. | Η/Ο εκπαιδευτικός ελέγχει εάν οι μαθητές μπορούν να ανακαλέσουν λεξιλόγιο από προηγούμενες ενότητες  (μέρες, ήλιο, βροχή, αέρα/φυσά). | **Ε** |
| **Δραστηριότητα 1 (5 λεπτά):**  Ο/Η εκπαιδευτικός τοποθετεί τις κάρτες των εποχών και κάθε φορά τα παιδιά τις ονομάζουν. Στη συνέχεια δείχνει μια κάρτα από τις δραστηριότητες και τα παιδιά θα πρέπει να αναφέρουν σε ποια εποχή αντιστοιχεί. Οι 3 εποχές είναι ήδη γνωστές οπόταν όταν μείνει η κάρτα με τα παιδιά που κολυμπάνε θα ονομάσουνε το καλοκαίρι (το κτυπάμε ρυθμικά, το λέμε με χοντρή/ ψιλή φωνή, δυνατά/σιγανά). | * Κάρτες με τις 4 εποχές και χαρακτηριστικές εικόνες από κάθε μια. ( π.χ. παιδιά που παίζουν χιονοπόλεμο, που μαζεύουν λουλούδια, που παίζουν με κίτρινα φύλλα, που κολυμπάνε) | Η/Ο εκπαιδευτικός ελέγχει εάν οι μαθητές μπορούν να ανακαλέσουν το λεξιλόγιο που έχουν διδαχτεί,  (Άνοιξη, Φθινόπωρο Χειμώνας) και αν το προφέρουν σωστά. | Ε |
| **Δραστηριότητα 2 (10 λεπτά):**  Ο/Η εκπαιδευτικός ρωτά τα παιδιά αν τους αρέσει το καλοκαίρι και γιατί; Στο σημείο αυτό γίνονται αποδεκτές όλες οι απαντήσεις των παιδιών ανεξάρτητα της γλώσσας που θα χρησιμοποιήσουν (ελληνικά/ αγγλικά).  Ο/Η εκπαιδευτικός βάζει μια-μια τις κάρτες στην πινακίδα. Αν η λέξη είναι γνωστή (π.χ. παγωτό και σχολείο) ζητά από τα παιδιά να τις ονομάσουν. Μπορεί ακόμη, να θέσει τις ακόλουθες ερωτήσεις:   * Πότε τρώμε παγωτό; * Πότε λέμε γεια στο σχολείο; * Πότε πάμε στη θάλασσα; * Πότε παίζουμε πολύ στο πάρκο;   Αν τα παιδιά δυσκολεύονται να απαντήσουν τους παρέχεται βοήθεια μέσω των εικόνων των εποχών. | * Κάρτες με παγωτό, σχολείο, θάλασσα, πάρκο, ήλιο   Οι μαθητές κάθονται κυκλικά και εργάζονται στην ολομέλεια. |  | Ε/Α |
| **Δραστηριότητα 3 (15 λεπτά):**  Ο /Η εκπαιδευτικός προβάλει μέσω βιντεοπροβολέα (σε περίπτωση που δεν υπάρχει διαθέσιμο μέσο προβολής τότε εκτυπώνουμε σχετικές εικόνες)το τραγούδι «Το καλοκαίρι ήρθε ξανά.». Την πρώτη φορά τα παιδιά απλά θα το ακούσουνε.  Ακολούθως, τα ρωτά για ποια εποχή μιλά το τραγούδι, καθώς και τι καταλαβαίνουν.  Στη συνέχεια, το τραγούδι προβάλλεται και δεύτερη φορά και τα παιδιά το χορεύουν. Ο/Η εκπαιδευτικός τους ζητά να τραγουδάνε παράλληλα, κάθε φορά που ακούγεται η φράση *«το καλοκαίρι ήρθε ξανά».*  Στο τέλος τα παιδιά ακούνε το τραγούδι χωρίς να βλέπουνε τις σχετικές εικόνες ή βίντεο. Κάθε φορά που ακούνε μια γνωστή τους λέξη σηκώνουν τον αντίχειρα και τη φωνάζουν (πχ. θρανίο, δασκάλα, σχολείο, καλοκαίρι , γεια, παγωτά). | * Βιντεοπροβολέας * Τραγούδι (Το καλοκαίρι ήρθε ξανά) <https://www.youtube.com/watch?v=gAx0SmButMo>   Οι μαθητές εργάζονται στην ολομέλεια. | Ο/Η εκπαιδευτικός αξιολογεί αν τα παιδιά μπορούν να ανακαλέσουν προηγούμενες γνώσεις | Ε/ Α (μόνο τα παιδιά, για να διακριβώσουμε το επίπεδο κατανόησης τους, όσον αφορά το τραγούδι) |
| **Δραστηριότητα 4 (10 λεπτά):**  Στη δραστηριότητα αυτή η/ο εκπαιδευτικός παρουσιάζει κάρτες με το λεξιλόγιο.  Τις ονομάζουν όλοι μαζί (μπορεί και να τις μετρήσουν για να γίνει επαναφορά των αριθμών). Στη συνέχεια, ο/η εκπαιδευτικός κρύβει μια κάρτα και τα παιδιά πρέπει να μαντέψουν ποια κάρτα λείπει. | * Κάρτες λεξιλογίου   Η δραστηριότητα γίνεται στην ολομέλεια . | Η/Ο εκπαιδευτικός αξιολογεί εάν οι μαθητές μπορούν να ανακαλέσουν και προφέρουν σωστά το νέο λεξιλόγιο. | Ε |
| **Δραστηριότητα 5 (10 λεπτά):**  Η/Ο εκπαιδευτικός τοποθετεί τις καρτέλες με το λεξιλόγιο σε διάφορα μέρη της αίθουσας. Τα παιδιά κινούνται ελεύθερα στον χώρο. Η/Ο εκπαιδευτικός λέει μια λέξη και τα παιδιά θα πρέπει να βρουν και να ακουμπήσουν την αντίστοιχη καρτέλα. | * Κάρτες λεξιλογίου   Οι μαθητές κινούνται στον χώρο. | Η/Ο εκπαιδευτικός αξιολογεί εάν οι μαθητές είναι σε θέση να αντιστοιχίσουν τη λέξη με την εικόνα. | Ε |
| **Δραστηριότητα 6 (10 λεπτά):**  Παντομίμα: ένα παιδί επιλέγει μια καρτέλα από τον φάκελο του/της εκπαιδευτικού χωρίς να τη δουν οι υπόλοιποι. Στη συνέχεια, προσπαθεί με κινήσεις, χωρίς ήχο, να παρουσιάσει τη λέξη που απεικονίζεται στην εικόνα. Τα παιδιά καλούνται να μαντέψουν τι τους παρουσιάζει ο συμμαθητής τους. | * Κάρτες λεξιλογίου   Οι μαθητές στέκονται σε κύκλο και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναφέρουν και να προφέρουν σωστά το λεξιλόγιο . | Ε |
| **Δραστηριότητα 7 (10 λεπτά):**  Ο/Η εκπαιδευτικός ζητά από τα παιδιά να σηκωθούν και να αντιδρούν στην απαγγελία των στίχων του τραγουδιού. Οι κινήσεις των παιδιών είναι ελεύθερες ( δεν υποβάλλουμε εμείς συγκεκριμένες κινήσεις. Αφήνουμε το κάθε παιδί να εκφραστεί με το δικό του τρόπο). Αν χρειαστεί μπορεί να αξιοποιήσουμε και τις κάρτες λεξιλογίου. | * Απαγγελία των στίχων του τραγουδιού * Κάρτες λεξιλογίου   Τα παιδιά κινούνται στο χώρο ανάλογα με τους στίχους | Η/Ο εκπαιδευτικός αξιολογεί εάν οι μαθητές κατανοούν το τραγούδι. Εστιάζουμε στο λεξιλόγιο που επαναφέρουμε και το νέο. | Ε |
| **Δραστηριότητα 8 (5 λεπτά):**    Τα παιδιά χωρίζονται σε ζευγάρια και κάθονται αντικρυστά το ένα στο άλλο. Ακούνε το τραγούδι και τραγουδούν παράλληλα (όσο μπορούν). Κρατάνε το ρυθμό με παλαμάκια ο ένας στα χέρια του άλλου. Κάθε φορά που τραγουδούν το ρεφραίν (Το Καλοκαίρι ήρθε ξανά και στα σχολεία λέμε γεια) σηκώνονται και κάνουν μια στροφή χαιρετώντας τους φίλους τους. | * Τραγούδι (Το καλοκαίρι ήρθε ξανά)   Τα παιδιά δουλεύουν σε ζευγάρια. | Η/Ο εκπαιδευτικός αξιολογεί εάν οι μαθητές είναι σε θέση να τραγουδούν κομμάτια από το τραγούδι και ειδικά το ρεφραίν. | Ε |
| **Κλείσιμο (15 λεπτά):**  **Τι μου αρέσει στο Καλοκαίρι**  Ο/Η εκπαιδευτικός βάζει στον πίνακα 4 κάρτες λεξιλογίου σε απόσταση η μια από την άλλη. (ήλιος, παγωτό, πάρκο, θάλασσα).  Ρωτά τα παιδιά τι τους αρέσει από το καλοκαίρι. Το κάθε παιδί θα απαντήσει (Μου αρέσει, πχ. Ο ήλιος) και θα πάει να σταθεί απέναντι από την κάρτα. Στο τέλος μετράμε σε πόσα παιδιά αρέσει το κάθε στοιχείο.  Ρουτίνα αποχαιρετισμού: «Ε περάσαμε όμορφα και τούτη τη φορά  Γεια χαρά σας, ως την άλλη τη φορά.» | * Πίνακας * Μαρκαδόρος * Τέσσερις κάρτες λεξιλογίου (ήλιος, παγωτό, πάρκο, θάλασσα)   Η δραστηριότητα διεξάγεται στην ολομέλεια. | Ο/Η εκπαιδευτικός αξιολογεί τη δυνατότητα ανάκλησης γνώσεων λεξιλογίου και τη σωστή προφορά τους. | Ε |

* Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.